הוועדה המיוחדת לפניות הציבור, כנסת 18, פרוטוקול מספר 16, 2009-07-13 10:30

אורי מקלב: שלום לכולם.

אורי מקלב: כפי שידוע זו ישיבת המשך בנושא שאנחנו דנו בו לפני חודשיים 19 למאי בנושא סגירת מכללת אלבאום על כל ההשלכות שהיו בעקבות הסגירה.

אורי מקלב: אנחנו דיברנו על שני היבטים.

אורי מקלב: קודם כל דיברנו בהיבט האישי.

אורי מקלב: אנשים שהשקיעו ושילמו ואיבדו את כל ההשקעה שלהם.

אורי מקלב: ואנחנו גם דיברנו על אלה שסיימו את הלימודים שלהם.

אורי מקלב: השאלה היתה לגבי התעודות שהם אמורים לקבל.

אורי מקלב: אחרי זה אנחנו גם דיברנו על התקדים וההשלכות ולראות איך מונעים דברים כאלה בעתיד או בכלל הנוהל לגבי מכללות, מי מאשר, מה הסמכות שלהן, התעודות שהן נותנות.

אורי מקלב: אנחנו נעשה סבב היכרות קצר.

אורי מקלב: (סבב שמות)

שלומית אבינח: לקראת הישיבה שלחנו לכולם את סיכום הישיבה הקודמת.

שלומית אבינח: בסיכום הישיבה התבקשו כל משרדי הממשלה לעשות "שיעורי בית" בנושא, הפקת לקחים ושינוי מדיניות על מנת שמקרה אלבאום לא יחזור על עצמו.

שלומית אבינח: משרדי הביטחון, התמ"ת והחינוך התבקשו לנסח נוהל עבודה מסודר לגבי רישוי מכללות ואופן השימוש והתשלום בדמי הפיקדון לחיילים משוחררים.

שלומית אבינח: הוצע כי בנוהל יקבע, כי כל גוף המתיימר לקרוא לעצמו מכללה, ידרש לקבל אישור של המשרדים כדי למנוע הטעייה ציבורית.

שלומית אבינח: קרן להכוונת חיילים משוחררים קביעת נוהל כי משיכת כספי פיקדון של חיילים משוחררים יהיו מובטחים כך, שמשלם הפיקדון יקבל את השירות עליו הוא שילם.

שלומית אבינח: כמו כן במידה והכסף הועבר בטעות , על הקרן לפעול להחזרת הכסף.

שלומית אבינח: הוצע לשנות את הנוהל לפיו דמי פיקדון יועברו ישירות למוסד ולא באמצעות הסטודנט על מנת שתהיה בדיקה קפדנית של המוסד.

שלומית אבינח: בנק ישראל התבקש להוציא נוהל מסודר שמחייב את הבנקים תת את דמי הפיקדון רק לסטודנטים שיציגו אישור מקורי בתוקף שהמכללה בעלת אישור לפעילות.

שלומית אבינח: הממונה על הגנת הצרכן בתמ"ת התבקש לבדוק אם היתה הטעיה בפרסום, אם כן מה הצעדים שננקטו?

שלומית אבינח: פנייה למפרק לדאוג לתעודות של הסטודנטים.

שלומית אבינח: כמו כן אני רוצה לדווח שפנינו למכללת רופין ומכללת ויינגט בבקשה לקלוט את שתי הבנות, פניות ספציפיות של הבנות שהוצגו בישיבה הקודמת, ואחת מהן ממשיכה ללמוד במכללת רופין.

שלומית אבינח: הסכימו לקבל אותה בשכר לימוד מופחת.

אורי מקלב: כן.

אורי מקלב: וגם דיווח קצר בקשר למפרק.

שלומית אבינח: המפרק אנחנו קיבלנו לאחר דין ודברים, משא ומתן.

שלומית אבינח: אתמול בצהריים הוא שלח חומר.

שלומית אבינח: אני יכולה גם להקריא לפרוטוקול את הדוח של המפרק שהוצא ב-8 ביולי לבית המשפט.

שלומית אבינח: "חלוקת תעודות לסטודנטים שנה ד' לאחר מינוי הח"מ לתפקידו פנו אליו סטודנטים ועובדי החברה וביקשו להסדיר תעודות לסטודנטים.

שלומית אבינח: היות ושנת הלימודים נקטעה באיבה.

שלומית אבינח: בזמן פעילותה המכללה חלקה תעודות שונות למסיימי שנה א', ב' ג', ולאחר הפירוק הזמני הבעיה העיקרית עמדה בעניינם של סטודנטים שנה ד', השנה האחרונה ללימודים, שבמהלכה הסטודנטים גם נדרשו לעבור התמחות לצורך קבלת התעודה של בוגרי המכללה.

שלומית אבינח: על כן בתיאום עם המפרק הזמני, הכין הצוות המקצועי של המכללה תוכנית, המציבה קריטריונים שונים לסטודנטים שנה ד' לצורך סיום התמחותם וקבלת התעודה.

שלומית אבינח: תוכנית זו פורסמה בתחילת חודש מאי, ומאז ועד היום מסרו אנשי הצוות המקצועי למפרק הזמני את פרטיהם של הסטודנטים שעמדו בקריטריונים, והמפרק הזמני פעל להפקת התעודות עבורם.

שלומית אבינח: התעודות של המסיימים נחתמו על ידי ד"ר זהר טל, ראש הצוות האקדמי של המכללה, ולאחרונה החלה חלוקתם.

שלומית אבינח: תוכנית סיום התמחות מיום 5.5.09 מצורפת לדוח זה כנספח ה'.

שלומית אבינח: הודעה בדבר חלוקת התעודות מיום 30.6.09 מצורפת לדוח זה כנספח ו'.

שלומית אבינח: המפרק הזמני דאג לקבל את רשימת הסטודנטים הזכאים, דאג להדפסת התעודות, דאג להחתמת התעודות על ידי המנהל המקצועי של המכללה, והפעיל מזכירה שדאגה לטפל בחלוקת התעודות.

שלומית אבינח: הסטודנטים הזכאים נשאו בסך של 250 שקל בגין עלות הפקת התעודות וחלוקתן כאמור בהודעה נספח ו' לעיל.

שלומית אבינח: "

אורי מקלב: בסך הכול זה משקף כמה דברים שבאמת התקדמנו.

אורי מקלב: אנחנו רוצים לשמוע מהעורך דין איפה זה עומד.

אופיר שער: פחות או יותר במקביל לישיבה האחרונה שהיתה המפרק נענה לפניות של הסטודנטים.

אופיר שער: אולי נתחיל מהסוף.

אופיר שער: בשבוע שעבר היה דיון בבית המשפט ופורמאלית הוצע צו פירוק קבוע למכללה.

אופיר שער: המפרק מונה כמנהל מיוחד.

אופיר שער: זה אומר שכרגע הנוהל שנקרא תביעות חוב, כל מי שחושב שהמכללה חייבת לו כספים, זה סטודנטים, בנקים, ספקים למיניהם, עובדים כמובן, יכולים להגיש באופן הפורמאלי את התביעה לקבלת הכספים.

אופיר שער: אני רוצה לציין פה שהסבירות של הסטודנטים לקבל את כספם בחזרה אם דיברנו פעם קודמת על חלקם ששילמו 15 אלף ו17 אלף שקלים בתשלום אחד מראש.

שלומית אבינח: לא מוכרת כמכללה, זה מה שאתה אומר?

אופיר שער: אני אומר שניתן צו פירוק.

אופיר שער: זה לא אומר, ייתכן מאוד אם כי בסבירות נמוכה לפחות מהשיחה שלי אם המפרק שאולי אולי יימצא משקיע על מנת שיקנה את הפעילות של המכללה למרות שהוצא צו הפירוק.

אופיר שער: נאמר ככה מרוח הדברים עם ההתנהלות, אם בשלושה חודשים האחרונים לא קרה שום דבר אז סיכוי מאוד קלוש שיימצא פתרון לאותו משקיע שייקח על עצמו את הפעילות של הסטודנטים.

אופיר שער: המשמעות המיידית היא שעבור 150 הסטודנטים של שנה ד' באמת מה שנקרא אחרי המבול, הם אמורים לקבל את התעודות והם מקבלים אותם בשבועות האלה.

אופיר שער: אלה שסיימו שנה רביעית מקבלים תעודת מטפל מוסמך שמאפשרת להם לצורך העניין לעסוק מבחינתם כמטפלים בשיטה הזאת עם איזשהו אסמכתא.

אופיר שער: לגבי יתר הסטודנטים שזה אומר מסיימי א' ב' וג' נכון להיום עוד לא נמצא פתרון.

אופיר שער: אנחנו כרגע מנסים לגבש את המפרק אני מקווה בשבועות הקרובים עוד פעם איזשהו ניסיון לכל מי שהיה בסיומה של שנה אפשרות כן לקבל משהו.

אופיר שער: אבל בוודאי כל מי שהיה במהלך של שנה או בתחילת שנה בשלב זה כמו שהדברים נראים אם המכללה הולכת לקראת סגירה וצו הפרוק יקרום עור וגידים אז פשוט יהיו מול שוקת שבורה בעניין הזה.

אורי מקלב: שום אישור על הלימודים?

אופיר שער: מי שנמצא לקראת סיום השנה או שסיים אותה אנחנו פועלים כרגע בתיאום עם הצוות המקצועי לקבל משהו.

אופיר שער: המסלול מאפשר למי שסיים שנה לקבל תעודה כלשהי, מי שסיים שנתיים מקבל תעודה כלשהי, מי שסיים שלוש שנים לא מקבל שום תעודה ואנחנו מנסים להכניס אותם למנגנון של שנה ד' גם הוא, לעשות התמחות ולצאת עם תעודה מסודרת.

אופיר שער: כמו שהסבירו כאן בפגישה הקודמת הנתונים לא עוקבים אחד אחרי השני לכן נוצר מצב שיש כאלה שהמכללה, קרה מה שקרה כרעם ביום בהיר, קרה במהלך של שנת לימודים.

אופיר שער: מי שיהיה באמצע השנה למעשה אין עבורו שום פתרון.

אופיר שער: בווודאי ובווודאי מי שבתחילת שנה הוא מבחינתו אין עבורו פתרון.

יצחק קמחי: אין סיבה אם מישהו היה באמצע שנה ג' שיקבל לפחות את ההכרה של סיום שנתיים לפחות.

יצחק קמחי: אישור.

אופיר שער: האישורים האלה יש להם בהחלט משמעות ויינתנו לגביהם.

אופיר שער: אבל כשהוא נמצא לקראת שנה ג' אנחנו מנסים לצורך העניין לראות איך ניתן ליצור עבורם תוכנית לימודים או מקוצרת או מזורזת כדי להתקדם הלאה.

אופיר שער: מי שסיים שנה א' קיבל תעודה.

אופיר שער: מי שסיים שנה ב' מקבל תעודה.

אופיר שער: יש ברשותם כבר שתי תעודות.

אופיר שער: זה עדיין לא אומר שזה מטפל מוסמך בשיטת אלבאום.

אופיר שער: אז איפשהו זה מה שנקרא חצי תאוותו בידו ולפחות יש משהו.

אורי מקלב: זה אישור לימודים אבל זה לא אישור עדיין של הסמכה.

אופיר שער: נכון.

אופיר שער: היום על המדוכה יושבת הסוגיה המרכזית איך אותם אלה שסיימו כבר שלוש שנות לימודים, עמדו כבר להתחיל את ההתמחות ופתאום קרה מה שקרה.

אופיר שער: השיטה נותנת בסוף שנה א' תעודה שנקראת תעודת ריפוי רקמות עמוק שמאפשר למי שלצורך העניין כעבור שנה לפעול כמדריך בתחום הזה.

אופיר שער: זה לא מטפל בשיטת אלבאום אבל זה משהו זמני.

אופיר שער: כנ"ל מי שסיים את שנה ב' ניתנת לו תעודה שקרויה מדריך לטיפול בתנועה.

אופיר שער: מי שכבר חוצה את השנתיים הראשונות נכנס לתהליך של שנה ג' פלוס התמחות בשנה הרביעית על מנת לקבל את תעודת המטפל המוסמך.

אופיר שער: כך שאם היום תשאל את מי שסיים את השנים א' או ב' מי שנמצא בסוף השנה מקבל את התעודה הזאת.

אופיר שער: מי שנמצא ממש לקראת הסוף, חלקם נמצאים שניים שלושה שיעורים לקראת הסוף אנחנו מנסים לראות איך אפשר לצמצם את תוכנית הלימודים או לרכז אותה כדי שגם הם יקבלו.

אופיר שער: מי שנמצא בתחילת שנת לימודים או באמצעה ממש הוא מבחינתו כרגע לא ניתן לעשות לגביו שום דבר.

אורי מקלב: מי שלמד שנתיים יכול להמשיך במכללה אחרת?

אורי מקלב: יש סוג לימודים כאלו בארץ?

שלם שיראל: יש מכללה שקוראים לה כישורי למידה.

שלם שיראל: היא נמצאת בהרצלייה ובפרדס חנה.

שלם שיראל: יש שמה לימודי תעודה שמאוד דומים ללימודי תעודה של אלבאום, שנה וחצי ולמעשה משרד החינוך שולח לשמה מורים להשתלמויות לעשות את התעודה הזאת.

שלם שיראל: היא לא מאושרת על ידי משרד החינוך.

שלם שיראל: משרד החינוך כן שולח מורים להשתלמויות אבל הוא לא מאשר את המכללה.

שלם שיראל: לצורך העניין זה אותם לימודים.

שלם שיראל: זה אותו דבר מה שלמדנו באלבאום רק פחות קורסים.

שלם שיראל: זאת אומרת לאנטומיה אם הוא היה נותן לי רק מבחן על הדברים שלמדתי כבר הוא היה מוותר על זה ואני לא הייתי צריכה לחזור על זה מהתחלה.

שלם שיראל: הוא רק רואה שאני באמת יודעת את החומר.

שלם שיראל: זה לא מוריד לי בכסף.

שלם שיראל: אבל שוב זה לא מאושר.

שלם שיראל: אנחנו באותה בעיה.

מירי דגן: אני מקווה שבסופו של יום לבת שלי יהיה איזשהו פתרון.

מירי דגן: פנו אליי עקב פניית

מירי דגן: כם לויינגט ואני רוצה להודות לכם על זה.

מירי דגן: הם הביעו רצון לקלוט את הבת שלי.

מירי דגן: כרגע אני מדברת בשם בתי בלבד.

מירי דגן: אלא שאין לה כסף להשתתף בקורס הזה.

מירי דגן: הם הורידו חצי מהמחיר שהם גובים בדרך כלל.

מירי דגן: אלא שלנו זה לא עוזר.

מירי דגן: היא לא יכולה להשתתף בקורס הזה.

שלומית אבינח: ברופין אמרו מה שאתם תוציאו זה עשרת אלפים שקל, או חמשת אלפים שקל.

מירי דגן: רופין שוב פעם, הם לא מקבלים תעודה של מטפל.

מירי דגן: בוויינגט כן.

אורי מקלב: אנחנו נתחיל עם משרד החינוך.

אורי מקלב: אדיב אתה יכול לספר לנו איפה אנחנו עומדים מבחינת המסקנות שלנו ממה שאנחנו ישבנו?

אדיב שרעבי: לא השתנה הרבה ממה שאמרתי בפגישה הקודמת כי לדעתי היושב ראש צודק כשהוא אומר לא ייתכן שמוסד במדינה יפעל ללא שום אישור, ללא שום הכרה.

אדיב שרעבי: הבאתי איתי את חוק הפיקוח משנת תשכ"ט ואני רואה כאן בסעיף 2 תחולה, אפשר גם לעשות עליו אפליקציה.

אדיב שרעבי: החוק אומר חוק זה חל על בתי ספר שבו לומדים או מתחנכים באופן שיטתי יותר מעשרה תלמידים.

אדיב שרעבי: דהיינו אם כתוב כאן

אדיב שרעבי: בחוק באופן שיטתי יותר מעשרה תלמידים צריך לדאוג, אני לא יודע איך עושים את זה, פעם היה אגף המכללות במשרד החינוך.

אדיב שרעבי: היום הוא כבר איננו.

אדיב שרעבי: אני שמח שנמצא כאן נציג המל"ג כדי לראות, כי אני מקבל מכם רשימות של מכללות שהן מאושרות אם זה להכשרת עובדי הוראה ואם זה להכשרה אקדמית ואם זה הגופים האקדמאיים להוציא להם אישורי חוק חיילים משוחררים, אם נופלים בחוק הזה בחוק הפיקוח על בתי ספר אנחנו יכולים לבדוק אפשרות שגם כן כל גוף שרוצה להפעיל מערך למידה ולא משנה מה יהיה חייב בהליך אישור.

שלומית אבינח: קיימתם ישיבה במשרד בעקבות המכתב שנשלח לשר?

אדיב שרעבי: לא היתה ישיבה לא של המנכ"ל ולא של השר.

אדיב שרעבי: כדאי להציע למנכ"ל או לשר התייחסות לתופעה הזאת שישנה, וישנו חוק, וישנם מוסדות היום שמפרים את החוק ביודעין או שלא ביודעין.

אדיב שרעבי: לא נכנסתי לנושא הזה.

אדיב שרעבי: אינני בא לשפוט את הדברים הללו בכלל כי אינני בא לדון בנושא הזה.

אדיב שרעבי: כי הכוונה היא לדון ולראות איך ניתן יהיה לצמצם, לא אומר למנוע את התופעה הזאת שכל אדם בא, פותח איזה דסק מסוים, כל אחד בונה מזבח ועושה לו במה לעצמו.

אדיב שרעבי: זה דבר שלדעתי במדינה מתוקנת קשה לקבל אותו למרות החופש.

אדיב שרעבי: ישנו חופש ניכר בנושא הזה.

אדיב שרעבי: אבל הוא גם כן צריך להיות מצומצם.

אדיב שרעבי: גם הנושא הזה של איתנות פיננסית שאנחנו דורשים ממוסדות שהם מפוקחים הוא זמני.

אדיב שרעבי: האיתנות הפיננסית נבדקת ויש רואה חשבון שעומד מאחורי המוסד שהוא יכול לציין ולומר שהגוף הזה יכול לפעול.

אדיב שרעבי: היום נדרש מכל הגופים שאנחנו עובדים איתם נדרש אישור לאיתנות פיננסית.

אורי מקלב: אני כן חושב שמשרד החינוך אמור לפנות גם לתמ"ת וגם למועצה להשכלה גבוהה.

אורי מקלב: לשבת ביחד ובדיוק לסכם את מה שאתם אומרים.

אדיב שרעבי: לא נעשה כי הפנייה היתה צריכה לבוא מהגורמים הממונים.

אדיב שרעבי: אם תבוא דרישה מתוך הוועדה שתדרוש קיום דיון לתיקון המצב ולקביעת נהלים, תבורך.

עליזה צפניה: אנחנו לעומת זאת קיימנו כמה ישיבות קודם כל בתוך האגף.

עליזה צפניה: לאו דווקא לגבי בתי ספר שקורסים.

עליזה צפניה: יש הרבה בעיות גם בדרך של כל מיני הונאות.

עליזה צפניה: אנחנו משנים את הנהלים.

עליזה צפניה: עשינו גם נוהל סנקציות שזה יוצא לדרך וכל מיני אזהרות.

עליזה צפניה: ישבנו עם הלשכה המשפטית וקיבלנו את ברכתם.

עליזה צפניה: נוהל סנקציות שאנחנו נזהיר פעם ופעמיים ובמידה ואנחנו שומעים תלונה זו או אחרת אנחנו פשוט לפני שמוציאים את האישור אנחנו גם הצענו קנס כספי לבתי הספר שזה אולי ידבר אליהם.

עליזה צפניה: יוצא לדרך נוהל סנקציות רציני שאנחנו נעביר לכם את זה.

עליזה צפניה: זה כבר מבושל עם הלשכה המשפטית.

עליזה צפניה: אני לא מדברת על מכללות שפושטות את הרגל.

עליזה צפניה: אני מדברת על עד ולפני.

עליזה צפניה: כלומר יש הרבה הונאות בדרך.

עליזה צפניה: שזה אולי לא הגיע לשולחן הזה.

עליזה צפניה: דבר שני מה שאנחנו הצענו זה לקחת ערבות בנקאית לבתי הספר שעם זה אנחנו נוכל להשתמש במידה ומשהו קורה.

עליזה צפניה: דבר שלישי, אנחנו נאמץ חלקים מחוק הפסיכומטרי שהוא בעצם הוטל על משרד החינוך.

עליזה צפניה: יש שם חלקים מאוד רלוונטיים בשבילנו.

עליזה צפניה: יש שם תחנות יציאה.

עליזה צפניה: מתי התלמיד יכול לקבל את הכסף בחזרה אם הוא למד חודשיים או שהוא בכלל לא ניגש ללימודים.

עליזה צפניה: הוא למד חצי שנה, איזה אחוז הוא יכול לקבל.

עליזה צפניה: מדובר על אחוזים.

עליזה צפניה: ואנחנו נאמץ את זה.

עליזה צפניה: רק שזה יהיה מעוגן בחוק אנחנו נוכל.

עליזה צפניה: בינתיים אמרתי שאנחנו נוציא נוהל.

עליזה צפניה: אנחנו נשב עם עורך דין תומר מזרחי ועם הלשכה המשפטית שלנו ונראה מבחינה משפטית איך עושים את זה בינתיים.

עליזה צפניה: דבר נוסף חוק הפיקדון.

עליזה צפניה: השר הטיל על שר העבודה בזמנו להכיר מוסדות להכשרה מקצועית.

עליזה צפניה: כמו שדב הציע גם פשוט צריך להרחיב את החוק הזה ולא לאפשר לתלמידים למשל להוציא את כל הכסף מראש.

עליזה צפניה: הכסף יועבר ישירות למוסדות ולא דרך התלמידים שגם פה נעשה כל מיני פוילשטיק בין התלמידים עד שהכסף מגיע.

עליזה צפניה: פשוט הצעה להרחיב ולשנות קצת את החוק הזה.

עליזה צפניה: לתת לו יותר בשר כדי שהוא לא יהיה סתום.

עליזה צפניה: דבר אחרון אני רוצה שיצוין בפרוטוקול זה גם השר ביקש להודיע מאז שהוא נכנס לתפקיד השר החדש, הוא הכריז על רצון לדאוג לחוק הכשרה מקצועית.

עליזה צפניה: אני קצת גיחכתי כי אני עובדת הרבה שנים במשרד הזה וכולם דיברו על החוק הזה ואף אחד עוד לא ביצע.

עליזה צפניה: אבל פה אמרו שזה רציני הפעם.

עליזה צפניה: חוק הכשרה מקצועית.

עליזה צפניה: מה שקורה היום כל אחד יכול להקים בית ספר איפה שהוא רוצה, לקרוא לזה איך שהוא רוצה.

עליזה צפניה: רק בית ספר שהוא רוצה מאיתנו איזשהו אישור, או אישור פיקוח או אישור למימוש הפיקדון פונה אלינו.

עליזה צפניה: הם לא מחויבים לפנות למשרד התמ"ת.

עליזה צפניה: הרבה שנים מדברים על זה והפעם אומרים לי שזה יותר רציני.

עליזה צפניה: השר הכריז על זה.

עליזה צפניה: הוא יעשה הכול כדי לקדם את החוק הזה ורק חוק כזה יפתור את הבעיה.

עליזה צפניה: הדוגמה קלאסית של מכללת אלבאום, ארבעה תלמידים בסך הכול עשו קורס קצר של הסיוע מבחינה טיפולית.

עליזה צפניה: מה שהם למדו ארבע שנים 400 תלמידים זה בכלל לא נוגע אלינו.

עליזה צפניה: לא נוגע לאף אחד לצערי.

עליזה צפניה: הוא דיבר על תעודות.

עליזה צפניה: אני לא יודעת מה התעודות האלה שוות.

עליזה צפניה: מי הסמיך?

עליזה צפניה: איזה משרד ממשלתי הסמיך מדריך?

עליזה צפניה: צריך להיות פה משרד ממשלתי מאחורי כל זה.

עליזה צפניה: גם התעודה של השלוש שנים היא לא שוות ערך.

יצחק קמחי: אני לא רוצה לפגוע באלבאום אבל זה שיש למישהו איזושהי תעודה כתוב עליה כך, אם הילד עם לקויות למידה, שם את הילד שלו שם, שמדריך מאלבאום יבוא ויטפל באותו ילד בלקויות שלו, זה משהו שהוכר על ידי איזשהו מוסד אקדמי על ידי איזשהו גוף טיפולי?

יצחק קמחי: כלום.

יצחק קמחי: זה נושא כבד ורחב.

יצחק קמחי: אנחנו יושבים ומטפלים פה באיזשהו מקטע שההשלכות שלו תעודות, עכשיו יש למישהו תעודה, עכשיו מה הוא יעשה עם התעודה הזאת?

יצחק קמחי: הוא מוסמך לטפל?

יצחק קמחי: יש לו הכרה?

אורי מקלב: הוא הוסמך על ידי אלבאום.

אורי מקלב: אבל מי הסמיך את אלבאום אנחנו עדיין לו יודעים ומה הקריטריונים.

עליזה צפניה: אין מי שבודק תנאי סף.

עליזה צפניה: אנחנו במקצועות שלנו עושים ועדת מיון.

עליזה צפניה: מי מתאים מי לא.

עליזה צפניה: מי עשה שם ועדת מיון?

נדב שמיר: אני חשבתי שהדבר הזה הוא ברור.

נדב שמיר: לא כל כך הבנתי למה אנחנו הוזמנו לדיון כי הסמכות שלנו משתרעת רק על מוסדות להשכלה גבוהה.

נדב שמיר: מכללת אלבאום הוא לא מוסד להשכלה גבוהה.

נדב שמיר: הוא לא מוסמך לתת תארים אקדמיים.

נדב שמיר: אנחנו יכולים כמובן לסייע ולתרום מניסיוננו ומהמקצועיות שלנו איך הליכי עבודה שלנו לפני מן היתר והכרה במוסדות שלנו.

נדב שמיר: תהליך העבודה שלנו לאורך השנים מאוד השתכלל.

נדב שמיר: אנחנו בודקים גם איתנות פיננסית של מוסדות.

נדב שמיר: גם מוודאים שבראש המוסד עומדים אנשים מספיק רציניים כדי שהמוסד לא יקרוס כל כך מהר.

נדב שמיר: זה מה שאנחנו יכולים לעשות פה, לתרום מהניסיון שלנו באופן לא רשמי אבל להיות שותפים באיזשהו פיקוח על מוסדות כמו אלה אנחנו לא מוסמכים בכלל בחוק.

יצחק קמחי: לגבי הנושא שאני התבקשתי לבדוק לפי פנייה של יושב ראש הוועדה באמת לאנשים שהיו פה והפנייה שלי להביא איזשהו חומר לגבי טענות על הטעייה שהיתה בפרסום לא קיבלתי חומר מאף אחד.

אורי מקלב: למפרק עצמו גם פנית?

יצחק קמחי: לא פניתי למפרק.

יצחק קמחי: לפי מה שנאמר כאן הרגע, לאור זה שמונה מנהל מיוחד, אז אם היו שם עבירות עד הפירוק אז זה באמת בתחום שלו יותר מאשר בתחום שלי.

יצחק קמחי: ברשותך חוק הגנת הצרכן מתייחס באמת לעבירות הטעייה.

יצחק קמחי: מה שתואר כאן ומה שהסטודנטים סיפרו בישיבה הקודמת דיברו יותר על חשד להונאה ועל קבלת דבר במרמה.

יצחק קמחי: לפחות מהדברים שנאמרו.

יצחק קמחי: דובר על איזשהו פרסום.

יצחק קמחי: אני אשמח לקבל.

יצחק קמחי: על מה שנאמר או הצגה של בית הספר כנותן תארים על סמך הכרה של משרד התמ"ת או משרד החינוך אז מאוד יכול להיות שזה מסוג הדברים שאני כן אוכל לבוא ולטעון.

אורי מקלב: דרבנו אנשים ערב הקריסה לשלם מראש.

שלומית אבינח: דיברת עם המשטרה?

שלם שיראל: אני דיברתי עם אגודת הסטודנטים.

שלם שיראל: הם הבטיחו לי כבר לפני שלושה חודשים.

שלם שיראל: אני יודעת על הפרסום הזה.

שלם שיראל: זה מכתב עם כל ההוכחות לכל הדברים שנאמרו פה.

שלם שיראל: הם אמרו לי שהם יעזרו לי להרכיב תביעה ואתמול הם הודיעו לי ברגע האחרון שהם לא מתכוונים להגיע לפה.

שלם שיראל: התאחדות הסטודנטים הארצית.

שלם שיראל: הבטיחו שיעזרו לי.

שלם שיראל: ישבתי עם עורך דין בטלפון.

שלם שיראל: דיברנו המון.

שלם שיראל: נתתי להם את כל החומר הכי מסודר, את השמות שלכם, איך לפנות אליכם, מה היה הסיכום של הישיבה.

שלם שיראל: אתמול ברגע האחרון הם הודיעו לי שאין להם שום דרך לעזור לי.

אורי מקלב: מה עם המועצה לצרכנות?

תומר מזרחי: אם יהיה את מי לתבוע ויש היתכנות כלכלית להוציא כסף אנחנו נשמח לעזור.

תומר מזרחי: אבל לא נראה לי שזה המקרה.

יצחק קמחי: צריך לבוא ולחקור את המנהלים לראות אם היו עבירות אגב הפירוק.

יצחק קמחי: אם התקבלו כספים במרמה, אם היתה הברחת כספים.

יצחק קמחי: לאן הכסף הלך?

יצחק קמחי: מי קיבל אותו?

יצחק קמחי: אם שבוע לפני כן קיבלו כספים לאן זה הלך?

יצחק קמחי: לבנקים?

יצחק קמחי: זה הלך לכיס של מישהו?

יצחק קמחי: מה קרה שם?

יצחק קמחי: יש סמכויות בחוק.

יצחק קמחי: יש גופים שעוסקים בזה.

יצחק קמחי: זה לא למועצה לצרכנות וגם לא לממונה להגנת הצרכן לעשות חקירות.

יצחק קמחי: זה לא משהו שאנחנו מוסמכים לעשות.

יצחק קמחי: אנחנו במקטע קצר מאוד של חוק הגנת הצרכן.

יצחק קמחי: המועצה לצרכנות יכולה אולי לעזור בתביעות אבל שוב להגיש תביעה לשם הגשת תביעה אז הם יגישו, על סמך מה?

יצחק קמחי: איזה ראיות יש לי?

אופיר שער: לצורך העניין מה שאומרת שיראל אני כל מי שאני מייצג אז כמובן שאני ארכז את כל החומר עבור אותם אנשים.

אופיר שער: הדברים על השולחן.

אופיר שער: כל עוד לא ניתן לפרק את הכובע של המנהל המיוחד בשלב הזה והואיל ביום שלישי שעבר היה את הדיון ועברנו מה שנקרא שלב אז בוודאי שחלק מהעניין עכשיו יהיה חקירה של כל מה שקרה.

אופיר שער: אני דיברתי עם עודדה בעניין הזה.

אופיר שער: שגם כל ההתנהלות הכספית שהיתה מאוד לוטה בערפל בכל מה שקרה שם.

אופיר שער: בהחלט אלה דברים על השולחן שהמפרק חלק מהדברים יודע וחלק ידע עליהם בתפקידו בחודשים הקרובים ויטפל בזה.

אופיר שער: הנושים הגדולים ביותר אלה הם העובדים.

אופיר שער: הם למעשה אלה שהגישו את הבקשה לפירוק.

אופיר שער: מדובר על מאות אלפי שקלים שחייבים להם.

אופיר שער: לאחריהם יש גם את הבנקים.

אופיר שער: גם בסכומים מאוד גדולים ואחרונים זה הסטודנטים.

אופיר שער: אני אומר את זה בצורה גלויה.

יצחק קמחי: משרד המשפטים.

יצחק קמחי: זה שימוש לחקיקה.

יצחק קמחי: זה פקודת החברות, פקודת פשיטת הרגל.

יצחק קמחי: קובעים את סדרי הנשייה.

יצחק קמחי: מי מקבל קודם.

אופיר שער: למרות שאני מייצג את הסטודנטים בעניין הזה.

יצחק קמחי: אני הראשון שאתמוך, אשים את הצרכנים במקום הראשון כל פעם שהם נפגעים לפני הבנקים.

יצחק קמחי: אבל כלכלית עדיין לא כל כך מסכימים איתי.

תומר מזרחי: בגלל הבעייתיות של סדר הנשייה שהסטודנטים נשארים אחרונים צריך לפתור את הבעיה מראש.

אורי מקלב: אנחנו מציעים הצעת חוק.

תומר מזרחי: אני חושב שהפתרון צריך בפיקוח אפריורי מראש.

תומר מזרחי: רק כדי להבין את סדר הגודל של הבעיה זה לא רק מכללת אלבאום.

תומר מזרחי: מה קורה כשתלמיד נרשם ללימודים, שילם את כל הכסף מראש דרך הקרן והוא מגיע ללימודים והוא רואה שהמורים הם לא מורים והכיתות הן לא כיתות ומה שהבטיחו בעת ההרשמה זה לא מה שהוא מקבל.

תומר מזרחי: מה הוא יכול לעשות אחרי זה?

תומר מזרחי: כשאנחנו מסתכלים על כל המפה זה מתחיל ממכללות לבניית ציפורניים, לעיצוב שיער, רפואה משלימה, הרזייה, בתי ספר לשפות, פסיכומטרי, בגרויות.

תומר מזרחי: כרגע מה שמפוקח וזה יחסית משהו חדש משנה שעברה כרגע כיסינו רק את נושא חוק הפיקוח על בתי ספר פסיכומטריים.

תומר מזרחי: זה חוק שהוא לא שלם עדיין.

תומר מזרחי: מנקודת האחיזה הזאת צריך להתקדם ולהחיל חוק על כל הנושאים של המכללות.

תומר מזרחי: היום אני לא מכיר גוף או חקיקה שמסדירה את הנושא הזה.

תומר מזרחי: היום כל אחד יכול לבוא, לקרוא לעצמו מכללה.

תומר מזרחי: הקרן עם כל הכבוד לא מוודאת באמת שהכסף שהיא מעבירה מישהו מקבל תמורה בעדו.

תומר מזרחי: משרד החינוך ומשרד התמ"ת מפקחים כמה שהם יכולים.

תומר מזרחי: אבל אין גוף ואין חוק שמסדיר את כל הנושא.

תומר מזרחי: יש אינספור בעיות.

תומר מזרחי: זה מתחיל בחוסר האיזון ביחסי הכוחות לבין הצרכן או החייל.

תומר מזרחי: לחייל אין אפשרות לבדוק את ההיתכנות הכלכלית של בית הספר ואת המקצועיות.

תומר מזרחי: המדינה צריכה לבוא ולתת הכשר לעניין.

תומר מזרחי: להגיד הבית ספר הזה אנחנו בדקנו וזה מקום מספיק רציני.

אורי מקלב: מה אתם עושים עם הצרכנים האלה שנרשמו לאיזה קורס ושילמו והם לא מקבלים שום דבר?

תומר מזרחי: יש כמה דברים שאנחנו עושים.

תומר מזרחי: אחד, אנחנו ממריצים רגולטורים לפעול וחלק מהמעורבות שלנו מה שנולד בסוף זה חוק הפסיכומטרי.

תומר מזרחי: כלפי אותו צרכן אנחנו קודם כל פונים לבית העסק.

תומר מזרחי: בהרבה מקרים הנושא נפתר, לא באופן מוחלט אבל מגיעים לאיזשהו הסדר.

תומר מזרחי: או שאנחנו מלווים את הצרכן לבית המשפט ומשיגים פסק דין.

תומר מזרחי: יש הצלחות.

תומר מזרחי: יש לנו פסקי למשל נגד וול סטריט שבית המשפט אמר במפורש כדי למנוע את הבעיה הזאת צריך בחוזה בין תלמיד לבית הספר לקבוע לתלמיד תחנות יציאה מהחוזה.

תומר מזרחי: אחרי חודש, אחרי חודשיים, אחרי שלושה חודשים.

תומר מזרחי: אבל זה לקטוף תפוח תפוח, זה לא מנער את העץ.

תומר מזרחי: אנחנו היום צריכים לבוא ולמצוא פתרון כולל.

תומר מזרחי: לנו אין את המשאבים כי היקף התופעה הוא אדיר.

תומר מזרחי: ללכת עם כל צרכן לבית משפט.

תומר מזרחי: אתם שמעתם נתונים מהישיבה האחרונה כמה מכללות יש.

תומר מזרחי: תלמיד רוצה לבטל כי הוא רוצה לבטל.

תומר מזרחי: זה אנשים אחרי גיוס.

תומר מזרחי: יש להם כל מיני דברים בראש.

תומר מזרחי: נרשמים, משלמים 20 אלף שקל, אחרי שבוע הם מחליטים שהם רוצים לנסוע להודו.

תומר מזרחי: אין הצדקה שבית הספר ייקח את כל הכסף עבור השינוי או החרטה הזאת.

תומר מזרחי: או שהתלמיד מגיע לבית הספר ורואה שמה שהבטיחו לו זה לא מה שמתקיים.

תומר מזרחי: מדובר בחוזה אחיד שבית הספר מחתים את התלמידים.

שלם שיראל: יש לי שאלה.

שלם שיראל: אני התחלתי את המסלול באוניברסיטה הפתוחה שזה היה מסלול משולב עם אלבאום.

שלם שיראל: התחלתי את הקורס הראשון ועכשיו הם לא מוכנים להחזיר לי את הכסף במיוחד שאני רוצה ללכת לאוניברסיטה רגילה לעשות את התואר כמו שצריך.

שלם שיראל: לא מוכנים להחזיר אל אלפיים שקל למרות שהיו לי רק שני שיעורים בגלל השביתה.

תומר מזרחי: מה חתמת כשנרשמת?

שלום שיראל: הסברתי להם את המצב ואמרתי להם בדיוק למה אני גם לא רוצה להמשיך את המסלול הזה.

שלום שיראל: זה היה מסלול שהיה מיוחד לי עם אלבאום.

שלום שיראל: זאת אומרת שעכשיו אני גם צריכה לשנות את התואר לגמרי.

תומר מזרחי: בניגוד לכל המכללות למל"ג יש הסדרי יציאה.

תומר מזרחי: הייתי נאחז בזה שזה מסלול משולב ומבקש מהמל"ג.

נדב שמיר: יש הנחיות ואת יכולה לפנות אלינו.

נדב שמיר: לפי ההנחיות מגיע לך משהו.

נדב שמיר: יש הנחיות ברורות.

אורי מקלב: מה שחשוב זה הקרן להכוונת חיילים משוחררים.

אורי מקלב: שתיתנו סיוע ללמוד במקומות מאושרים.

נחמיה כהן: חוק חיילים משוחררים קובע במפורש שחייל שמסיים את השירות שלו עומד לזכותו פיקדון כאשר סכום הפיקדון מותנה באופי השירות ומשך השירות וזה הסכום שעומד לרשותו של החייל.

נחמיה כהן: החוק קבע גם לאיזה יעודים הוא יוכל להשתמש בפיקדון הזה.

נחמיה כהן: הוא קבע לצורכי לימודים, הכשרה מקצועית, נישואים, רכישת דירה, הקמת עסק, ואחרי חמש שנים הכסף עומד לרשותו.

נחמיה כהן: הוא יכול לקחת את זה לכל צורך שהוא.

נחמיה כהן: לגבי הנושא של לימודים.

נחמיה כהן: הנוהל שאנחנו קבענו שכספי הפיקדון יוכלו לשמש כתשלום שכר לימוד הוא אך ורק אם ניתן אישור מוסד מוכר על ידי המשרדים השונים.

נחמיה כהן: וקבעו את המשרדים השונים.

נחמיה כהן: אנחנו לא גוף מפקח פדגוגגי, אנחנו לא בודקים את המכללות.

נחמיה כהן: ברגע שמשרד החינוך נתן את הרישוי מוסד מוכר מבחינתנו זאת תעודת הכשר לתת לחייל את הפיקדון.

נחמיה כהן: לבוא ולהגיד לקרן עכשיו אתם אחראים על המכללות, אתם תגידו איזה מכללה כן ואיזה מכללה לא לדעתנו זה לא המצב.

נחמיה כהן: לכן נקבע שהפיקדון יינתן רק למוסדות שמשרדי הממשלה השונים נותנים להם את האישור מוסד מוכר.

נחמיה כהן: נקבע גם בנוהל שאנחנו עשינו מול הבנקים שהבנקים משמשים לנו עכשיו צינור להעברת הכספים למוסדות הלימוד.

נחמיה כהן: הכספים לא ניתנים לחיילים.

נחמיה כהן: ההמחאות זה לא לפקודת שם החייל אלא ניתן צ'ק בנקאי למוטב בלבד.

אורי מקלב: יש הבדל?

עליזה צפניה: יש הבדל.

עליזה צפניה: כי הרבה חיילים משוחררים השאירו את זה בכיס ועשו מזה עסק.

נחמיה כהן: אנחנו לא מדברים כרגע על קטע של רמאויות, שחייל רוצה לבצע איזו הונאה או לגנוב.

נחמיה כהן: הנושא הוא שונה לדעתי.

נחמיה כהן: לגבי הקטע של תשלום ישיר למוסדות.

נחמיה כהן: אנחנו שקלנו את זה מול הבנקים.

נחמיה כהן: אומרים הבנקים הגדולים כאשר בא חייל לבנק לבצע את המשיכה הוא מוציא אישור מוסד מוכר ומציג שובר תשלום של בית הספר.

אורי רובין: אני ראיתי שלא כל כך מצאנו פתרונות לסטודנטים של שנה א' וב' שעשו קורסים שלמים.

אורי רובין: ברגע שאני רוצה להתחיל עכשיו לימודים באוקטובר בכל מוסד כלשהו ואומרים לי שאני צריך לעשות עוד פעם את הקורסים האלה.

אורי רובין: האם יש איזושהי דרך שאני אוכל לקבל רק קורסים מסוימים?

אורי רובין: אין לי עוד תעודות.

אורי רובין: אני מגיע לסמינר הקיבוצים.

אורי רובין: אומרים לי תעשה מחדש את כל הקורסים של האנטומיה כי אין לך אסמכתא שעברת את הקורסים האלה.

אופיר שער: פה יכול להיות שניתן מענה על ידי המפרק.

אופיר שער: איזשהו גיליון ציונים או אישור על קורסים שיכול להיות שישמשו אותך.

עודדה פרץ: אני רק רוצה לומר בקשר למכתב שלכם בקשר להוציא נוהל.

עודדה פרץ: לא מתכוונים כרגע לעשות את זה כי יש חוזה שהבנקים אמורים לפעול לפיו ואם בנק יתרשל אז הוא ישא בנזק.

עודדה פרץ: אני אגב לא ראיתי פניה שלכם בעניין הזה.

עודדה פרץ: אני אדבר איתך אחרי הישיבה.

עודדה פרץ: קיבלנו שתי פניות אבל הן נגעו לצ'קים מסוימים שבהן לא יכולנו לעזור.

אופיר שער: הוועדה לצורך העניין זה מאוד חשוב כי בפנייתה למפרק נושא הפתרונות, האמצעי של גיליון ציונים, זה מהלך ציבורי לאור שנת הלימודים שעומדת להתחיל.

אורי מקלב: אני רוצה לסכם.

אורי מקלב: אנחנו לא מניחים לעניין הזה.

אורי מקלב: אנחנו רואים את זה כדבר שהציף בעיה.

אורי מקלב: אנחנו צריכים לתת מענה בכל ההיבטים.

אורי מקלב: קודם כל המשרדים השונים.

אורי מקלב: כולם צריכים לשבת ולקיים דיון בעניין הזה.

אורי מקלב: לא נמנע מעצמנו לזרז חקיקה בעניין הזה.

אורי מקלב: אנחנו ועדה לפניות הציבור מעבר לכל כך שההיבט הפרטי אנחנו גם נותנים עליו את הדעת.

אורי מקלב: בזה אנחנו רוצים יותר זירוז.

אורי מקלב: שהבנק יראה יותר נחישות אז התשובות יהיו יותר מלאות.

אורי מקלב: אני מודה לכולם.

אורי מקלב: אנחנו עוד ניפגש.

אורי מקלב: להתראות.